વેરાવળ ખાતે આવેલ સોમનાથ સંસ્કૃત યુનીવર્સીટીમાં ગલ્સ હોસ્ટેલના ઓરડામાં વિઘાર્થીનીઓ જમી રહેલ તે વખતે અચાનક છતનો મોટો ભાગ નીચે પડતા ત્રણ વિઘાર્થીનીને ઇજાઓ સાથે હોસ્પીટલમાં સારવારમાં ખસેડેલ છે. આ બનાવમાં સદનસીબે મોટી દુર્ઘટના બનતા અટકેલ છે. વેરાવળ ખાતે આવેલ સોમનાથ સંસ્કૃત યુનિ. માં ર્ગલ્સ હોસ્ટેલના ઓરડામાં વિઘાર્થીનીઓ જમી રહેલ તે સમયે અચાનક છત નો મોટો ભાગ નીચે પડતા સંગીતાબેન ગોવિંદભાઇ ચૌધરી ઉ.વ.22 તથા સંગીતાબેન રમેશભાઇ ચૌધરી ઉ.વ.22 અને શીલા ગામીત ઉ.વ.22 ને ઇજાઓ સાથે વેરાવળ સીવીલ હોસ્પીટલમાં સારવારમાં ખસેડેલ છે. આ ત્રણ વિઘાર્થીનીઓ પૈકી એક વિઘાર્થીનીને માથાના ભાગે જયારે બીજી વિઘાર્થીનીને ખભાંના ભાગે ઇજાઓ થયેલ હોવાનું અને ત્રીજી વિઘાર્થીને સામાન્ય ઇજા હોવાથી રજા આપેલ હોવાનું જાણવા મળેલ છે.